Norske Lisa Stokke spilte karakteren Sophie i den opprinnelige oppsetningen på West End i London, som hadde premiere 6. april 1999. Björn Ulvaeus og Benny Andersson, som komponerte originalmusikken i ABBA, var involverte i utviklingen av musikalen fra begynnelsen. Anni-Frid Lyngstad var involvert på den økonomiske siden og møtte ofte opp da musikalen hadde premiere i nye land. Agnetha Fältskog har ikke vært direkte involvert, men møtte opp ved den svenske premieren 12. februar 2005 på Cirkus i Stockholm, og ved siste forestilling der 7. januar 2007.